רשת פוקס, המוכרת גם כרשת בעלת גרזן ביטול הסדרות, החליטה לפני שנתיים ליצור סדרה בעלת תקדים טלוויזיוני – סדרה המשלבת עלילה ושירים כאחד. אחרי פצצת הרייטינג, אמריקן איידול, הגיחה GLEE היישר ללב הפריים טיים. במאי הסדרה, ריאן מרפי, הפיק בעבר סדרות כמו “ניפ טאק” ו”סיפור אימה אמריקאי” הביזארי. כדי ליצור באזז וציפייה לסדרה החליטה הרשת בצעד נדיר, לשדר את הפרק הראשון בלבד, חמישה חודשים לפני שידורו המקורי וזאת מיד אחרי הגמר של אמריקן איידול. הקהל האמריקאי התלהב, אפילו מאוד.